בלתי הפיך (סדרת טלוויזיה)

בלתי הפיך היא קומדיית מצבים ישראלית, אשר עלתה לשידור בינואר 2013 בערוץ 2 אצל הזכיינית רשת. את הסדרה יצרו ותסרטו סיגל אבין ורענן שקד. בסדרה מככבים עדי אשכנזי ומולי שולמן. באוגוסט 2013 פורסם כי זכויות הסדרה נמכרו לחו"ל ורשת ABC תפיק גרסה אמריקאית לסדרה. עונתה השנייה של הסדרה הייתה אמורה להצטלם בשנת 2014 ולעלות לשידור ב-2015, אולם הפקתה נדחתה בשל ההפסדים של הזכיינית "רשת" עקב מבצע צוק איתן. עונה זו עלתה לבסוף לשידור ב-28 בפברואר 2016. העונה הסתיימה ב-29 במאי 2016. הסדרה מתארת את חייהם החדשים של רונה (עדי אשכנזי) ואודי (מולי שולמן) לאחר שנולדה אסתר, בתם הראשונה. בעקבות הולדת בתם הבכורה, הזוג מתמודד עם קשיי ההורות הראשונה אשר משפיעה גם על זוגיותם. הזוג מנסה לגוון את חיי הזוגיות שלהם, ונעזרים במשחק תפקידים, נסיעה לצימר ומגוון רעיונות שישפרו את חיי הנישואים שלהם. רונה (מצגר) קליין (עדי אשכנזי) - אשתו של אודי, בתה של דליה ואחותה של עינת. מגישה את התוכנית "קול בוקר" בטלוויזיה. אמה של אסתר. בסוף העונה הראשונה מגלה רונה שהיא בהיריון שני אך בתחילת העונה השנייה מתגלה כי אין הריון. אודי (אהוד) קליין (מולי שולמן) - בעלה של רונה, בנם של ריבה ויוסי. חברו הטוב של חזי. סופר, כתב שני ספרים הראשון הצליח והשני פחות. אביה של אסתר. אסתר קליין - בתם של רונה ואודי. עינת מצגר (איריס בר) - אחותה הגדולה של רונה. רווקה. עובדת במכון לניקוי ושטיפת כלבים. במהלך העונה הראשונה ניהלה רומן עם חזי, ונכנסה ממנו להיריון עם תאומים. בתחילת העונה השנייה הכירה את חוויאר דל מרקו הוא הציע לה נישואים אך הם נפרדים מכיוון שהיא לא סיפרה לו שהיא בהריון עם תאומים. ילדה בעונה השנייה. חזי (שמואל וילוז'ני) - מנהל בית קפה. גרוש ואב לילדה בת 11. מנהל זוגיות עם אנה. לאחר שנפרד מאנה הוא התחיל לנהל רומן עם עינת, ולאחר מכן שוב חזר לאנה. בסוף העונה הראשונה מגלה חזי שבעקבות הרומן שניהל עם עינת היא נכנסה להיריון. דליה מצגר (גליה ישי) - אימן של רונה ועינת. אוהבת לעשן ומנסה כמה שפחות לשמור על אסתר. ריבה קליין (יעל עמית) - אמו של אודי. נשואה ליוסי. יוסי קליין (דורון נשר) - אביו של אודי. נשוי לריבה. אוהב לצלם במצלמת וידאו. אנה (גאלה קוגן) - חברתו של חזי. חברה שלו בתחילת הסדרה אחרי זה נפרדו והיא חזרה אליו. זוהר (נועה הדיה) - בתו של חזי מנישואיו הקודמים. רעות צורן (נועה קולר) - שכנתם של אודי ורונה. נשואה לרועי ואם לשלושה ילדים. רועי צורן (יונתן עוזיאל) - שכנם של אודי ורונה. נשוי לרעות ולהם שלושה ילדים. הסדרה משודרת בזכיינית "רשת" בערוץ 2. פרק הבכורה של הסדרה הושק ב-26 בינואר 2013 והציב נתון מרשים והגבוה ביותר מכל העונה, 34% רייטינג. הסדרה שודרה במוצאי שבת, לאחר מהדורת החדשות, ואחר כך הועברה לימי חמישי באותה השעה. פרק הסיום של העונה הראשונה שודר ב-2 במאי 2013, והשיג 26.9 אחוזי רייטינג. ממוצע הצפייה של העונה הראשונה הוא 27.8%. אתר האינטרנט הרשמי של בלתי הפיך מידע וכתבות: טלי קיים‏, "הנה מישהי רצה ברחוב ויורה. זה קורה כאן": ביקור בסט צילומי "בלתי הפיך", באתר וואלה, 28 בפברואר 2016 ביקורות: סיון שור, עכבר העיר, "בלתי הפיך": עדי אשכנזי בורגנית וטוב לה, באתר הארץ, 26 בינואר 2013 לילך וולך‏, "בלתי הפיך" מקטרת בחינניות על קשיי ההורות, באתר וואלה, 27 בינואר 2013 סמדר שילוני, "בלתי הפיך": הורות מאוחרת יוצאת מהארון, באתר ynet, 27 בינואר 2013 יוני בינרט, "בלתי הפיך": עדי אשכנזי ומולי שולמן סוגרים עונה מוצלחת, באתר Xnet‏, 2 במאי 2013 שיר זיו, "בלתי הפיך": טבעית, אמינה ומרעננת את המסך, באתר nrg‏, 29 בפברואר 2016 "בלתי הפיך", במיזם "אישים" לתיעוד היצירה הישראלית עכבר העיר, אמא גם בטלוויזיה: עדי אשכנזי תשחק תפקיד ראשי בסדרה חדשה, באתר הארץ, 4 בדצמבר 2011 רותה קופפר, אי־בי־סי רכשה הזכויות לסדרה הישראלית "בלתי הפיך", באתר הארץ, 24 באוגוסט 2013 בשל ההפסדים: רשת דוחה הפקת "אקס פקטור" דוד אברהם‏, רייטינג סופ"ש: "בלתי הפיך" מושקת עם 34% צפייה, באתר וואלה, 27 בינואר 2013 לי-אור אברבך, ‏רייטינג: "בלתי הפיך" של רשת סוגרת עונה עם 27.8% בממוצע, באתר גלובס, 5 במאי 2013